શિયાળાનું પ્રથમ ચિહ્ન છે સવારની મીઠી ઊંઘ, શયનપ્રીતિ. પ્રાતઃકાલીન સૂર્યનો સવિવેક અનાદર. માતા, પત્ની કે પુત્રી કોઇનો પણ સાદ ન સંભળાય એ શીતકાલીન બધિરતાનું જ બીજું નામ છે શિયાળો. તમને તમારામય કરવા શિયાળો ઘેરી લે છે. આમ તો નિદ્રા જ એક મોટું આશ્વાસન છે. આ સંસારમાં બહુસંખ્ય લોકો એવા છે કે જાગૃતિ એમને માટે નજર સામેના પડકારોને પહોંચી વળવા માટેની ઉપાધિ છે અને નિદ્રા જ એક આશ્વાસન છે. ઊંઘ ન જૂએ ઓટલો ને ભૂખ ન જૂએ રોટલો. એટલે કે ઊંઘ આવે ત્યારે અગવડની શી તમા? નિદ્રાનો આનંદ ચિત્તની પ્રસન્નતા પર નિર્ભર છે. જેમનામાં સંતોષ છે એમને